希元 希元年年字仲亨号贊臣伍彌忒氏蒙古正黃旗人咸豐元年一品廕生二年承襲一等繼勇侯爵十年委散秩大臣同治五年七月充冊封朝鮮國王妃副使累擢杭州將軍尋兼署副都統光緒二年調荊州將軍三年四月到京賜紫禁城騎馬五年調黑龍江將軍未到任六年三月調江寧將軍八月兼署副都統九年二月調吉林將軍是月丁母憂五月上諭吉林地方緊要希元見已百日孝滿著即遵旨請訓赴任旋兼署吉林副都統十四年調任福州將軍十七年十二月兼署閩浙總督二十年七月卒